Foto: ZDNews



POLA metra širok i dug plakat Marka Perkovića Thompsona, odnosno reklama za njegov koncert koji će se početkom kolovoza održati u Ninu, osvanuo je na belafuškoj ploči u Zadru, koja desetljećima služi za objavu isključivo osmrtnica, piše ZDNews. Kako javlja isti portal, Thompsonovi plakati zalijepljeni su i na drugim mjestima u gradu, također preko osmrtnica.



Navodno je za ovaj problem u Zadru odgovoran voditelj komunalne službe u Gradu Zadru Edo Fantela, koji je pak novinare ZDNewsa uputio da kontaktiraju Vladu Paleku. Ipak, kazao je da u Zadru ne postoje posebne ploče za osmrtnice i da svatko može stavljati bilo koju vrstu oglasa na oglasnim pločama.



"Nema odluke po kojima je zabranjeno lijepiti bilo kakve oglase čak i preko osmrtnica", kazao je Fantela za ZDNews.

Tekst se nastavlja ispod oglasa